kardosdrur/scandi-wiki huggingface dataset:
HBO

Home Box Office eller HBO, er en amerikansk betalings-tv-kanal som sender biograffilm, egenproducerede fjernsynsserier og diverse originalserier. HBO er en del af Time Warner-gruppen.

Nogle af serierne som er produceret af HBO er: Oz, Game of Thrones, Sex and the City, The Sopranos, Curb Your Enthusiasm, Six Feet Under, Kammerater i krig, Entourage, Rome, The Wire, og True Blood. Bill Maher er en populær programvært på kanalen, hvor han er vært for Real Time with Bill Maher samt har opført flere one-man shows til kanalen.

HBO blev grundlagt i 1965 af Charles Dolan. I begyndelsen hed den "The Green Channel," men i forbindelse med, at Time, Inc. i 1972 overtog selskabet ændrede kanalen navn til HBO. Kanalen har i dag 30 millioner abonnenter og er USA's mest sete betalingskanal.

Siden 2012 har HBO også været aktiv på det nordiske marked med streamingtjenesten HBO Nordic.

Referencer

Eksterne henvisninger 

 Officielle side
 HBO Nordic press release 08-15-2012 

 
Warner Bros. Discovery
Kanton

Canton eller kanton kan være:

 En subnational enhed, som ofte er relativt lille arealmæssigt og benyttes i følgende lande:
 Belgiske cantoner
 Den Bosniakisk-kroatiske Føderations kantoner
 Costaricanske cantoner
 Ecuadorianske cantoner
 Franske cantoner
 Luxembourgske kantoner
 Schweiziske kantoner

 Et tidligere navn for byen Guangzhou i Kina
 Et tidligere navn for Guangdong-provinsen i Kina
 Et distrikt i Cardiff i Wales i England; se Canton (Cardiff)
 En øgruppe i Kiribati; se Canton og Enderburyøerne

 I USA:
 Canton, Connecticut i USA
 Canton, Georgia i USA
 Canton, Illinois i USA
 Canton strøg og park i Baltimore i Maryland i USA.
 Canton, Massachusetts i USA.
 Canton, Michigan i USA.
 Canton, Mississippi i USA.
 Canton, Missouri i USA.
 Canton, New York
 Canton, North Carolina i USA.
 Canton, Ohio i USA.
 Canton, Oklahoma i USA.
 Canton, Pennsylvania i USA.
 Canton, South Dakota i USA.
 Canton Township, Michigan i USA.
 Canton Township, Pennsylvania i USA.

 Et hjørnefelt i et våbenskjold eller et flag; se kanton (heraldik)
Spille kiks

Spille kiks er et onanispil der efter sigende spilles blandt visse unge 

Deltagerne står omkring en kiks og onanerer  indtil udløsning. 

Den sidste person der får udløsning eller ikke rammer kiksen med sin sæd, skal spise kiksen. 

Spillet menes at stamme fra Australien i 1960'erne. 

Hvorvidt det er et spil der rent faktisk spilles eller blot er en myte er ikke fuldt afklaret.

Selvom der er tale om variationer af spillet med en smule forskellige regler findes der en del referencer til det i populærkultur, bl.a Stephen Fry's The Liar,  den tyske film Crazy, Richard Curtis og Ben Eltons Blackadder og Skinless's sang "Scum Cookie".

Noter

Folkeminde
Sexologi
Kudrjavtsev

Kudrjavtsev (mænd) eller Kudrjavtseva (kvinder) er navnet på flere personer:

 Alla Kudrjavtseva – russisk tennisspiller
 Nikolaj Aleksandrovitj Kudrjavtsev – russisk geolog
 Nikolaj Nikolajevitj Kudrjavtsev – rektor ved Moskvas Institut for Fysik og Teknologi
Wienerbækkenet

Wienerbækkenet er et tektonisk bækken i området mellem Alperne, Karpaterne og den pannoniske slette. Området har en udstrækning på omkring 50 x 200 km og mere end halvdelen er beliggende i det østrigske forbundsland Niederösterreich. Øvrige dele af bækkenet ligger i Tjekkiet og Slovakiet.

Det flade sletteagtige landområde frembyder gode økonomiske og erhvervsmæssige muligheder i det ellers bjergrige område. Området har især været udnyttet til landbrugsformål, hvilket fortsat er fremherskende mod øst. Lerforekomster har endvidere givet grobund for en teglindustri omkring Wien i det 19. århundrede, men på grund af andre industriers etablering i området er disse nu i hovedsagen lukket.

Området er i dag et af Østrigs vigtigste økonomiske kraftcentre på grund af koncentration af en række store industriområder. Endvidere er Wienerbækkenet i en dybde på mellem 500 til 4.000 m rig på olie- og gasforkomster, hvilket bidrager til Østrigs energiforsyning.

Østrigs geografi
Helmut Lotti

Helmut Lotti (født Helmut Lotigiers i Sint-Amandsberg 22. oktober 1969 kl. 04.00) er en belgisk sanger (tenor).

Han er søn af Luc Lotigiers og Rita Lagrou og har 2 brødre med navnene Johan og Kurt, samt to halvbrødre med navnene James og Anthony.

Den 19. juni 1990 blev Helmut Lotti gift med Kimberly Grosman, og de fik den 22. oktober samme år datteren Messalina. Helmut Lotti og Kimberly Grosman blev separeret i januar 1998 og skilt i 1999. Helmut giftede sig d. 16. februar 2001 med Carol Jane Poe. 

Helmut bor i Merelbeke, tæt ved Gent, Østflandern. Her byggede han sit eget hus. Af uddannelse er Helmut Lotti 2. grads sproglig sekretær inden for teknik og computerteknologi.

Helmut Lotti er meget inspireret af de store Crooners fra 1950'erne, særligt Elvis Presley, som han begyndte sin karriere med at immitere i 1989 under manager Roland Beinaert.

Eksterne henvisninger 

 

Sangere fra Belgien
Münchhausen

Münchhausen kan hentyde til flere artikler:

Den primære betydning er om
 Baron von Münchhausen – en historisk person
Desuden findes
 Münchhausen-syndromet og Münchausen by proxy – psykiske lidelser opkaldt efter personen
 Verdens største løgnhals – en film om personen (originaltitel The Adventures of Baron Munchausen)

Andet 
Münchhausen am Christenberg – en by i Tyskland
Alt om Historie

Alt om Historie var et populærvidenskabeligt tidsskrift om historie, der udkom 14 gange om året. Første nummer udkom i september 2005, sidste nummer i april 2019. Bladet blev til efter et samarbejde mellem Historiska Media i Lund i Sverige og Det Historiske Hus i Odense. Det blev siden opkøbt af svenske LRF Media, og i sommeren 2016 blev det købt af Bonnier. I 2019 blev bladet lagt sammen med Illustreret Videnskabs magasin, Historie, som fortsat udkommer på Bonnier. 

Magasinet blev produceret i Malmø i Sverige og udgivet af Bonnier, men hvert nummer blev oversat og tilpasset danske læsere. I bladet fandtes også tips og anbefalinger om udstillinger i Danmark og nye bøger om historie udgivet på dansk. Alt om Historie udkom i Sverige (som Allt om Historia), i Norge (som All Verdens Historie) og i Finland (som Maailman Historia).

Alt om Historie kunne læses af alle uden særlige forudsætninger. Indholdsmæssigt havde bladet en stor bredde. Der var fokus på de dramatiske begivenheder i europæisk historie som Verdenskrigene, revolutioner eller store erobringer. Derudover var der også artikler, der handlede om kulturhistoriske emner, eller som satte fokus på kvinder i historien eller på historiske begivenheder udenfor en europæisk og vestlig kontekst.

Hvert blad præsenterede også nye opdagelser indenfor historieforskning, samt havde en spørgsmåls- og svarsektion og en quiz.

Danske redaktører 
 2005-2007: Rasmus Dahlberg redaktør til og med 8/2007
 2008- 2019: Thomas Oldrup

Hjemmeside 
 Magasinets danske hjemmeside

Tidsskrifter om historie
Bonnier
Olaf Poulsen (direktør)

Olaf Gunnar Poulsen (født 18. marts 1933, død 4. juni 2015) var en dansk civilingeniør og en forhenværende direktør for Det Berlingske Hus.

Olaf Poulsen blev i 1958 civilingeniør og i 1961 underdirektør på dagbladet Politiken, hvor han i 1974 blev vicedirektør.

Oluf Poulsen var direktør i Berlingske, da avisen i 1977 var i konflikt med typograferne, BT-klubben, i forbindelse med indførelse af ny teknologi, som ville overføre opgaver fra typografer til journalister. Han blev i konflikten i høj grad personliggørelsen af arbejdsgiversiden og på plakater fremstillet med teksten "Den mand er farlig". Bladhuset var konfliktramt i 141 dage og var tæt på at lukke.

Siden var han direktør for Genfiber og 1980-82 administrerende direktør for Fyens Stiftstidende.

Han har desuden været administrerende direktør for Brdr. Schur Horsens, Schurs Litografiske A/S og P.C Plast.

Kilder 
 Berlingske Tidende, 18. marts 2008
 Fyens Stiftstidende, 19. marts 2008

Erhvervsfolk fra Danmark
Civilingeniører fra Danmark
Personer i Kraks Blå Bog (afdøde)
Danskere i 1900-tallet
Egerland

Egerland (tjekkisk: Chebsko) er en historisk region i det nordvestlige hjørne af Böhmen i Tjekkiet ved grænsen til Tyskland. Regionen har sit navn efter byen Eger, der på tjekkisk hedder Cheb. På tysk er Eger ligeledes navnet på regionens største flod (tjekkisk: Ohře).

Oprindeligt udgjorde regionen mindre end 1.000 km² omkring byen Cheb. Under 2. verdenskrig blev området under tysk besættelse (som en del af Sudeterlandet) udvidet til et areal på 7.466 km² og inkluderede gamle böhmiske territorier med byer som Karlovy Vary (Karlsbad) og Tachov (Tachau) samt helt op til grænsen til Plzeň (Pilsen).

Byen Cheb (og det gamle Egerland) ligger i dag i regionen Karlovy Vary.

Tjekkiets geografi
Olaf Poulsen

Olaf Poulsen er navnet på flere personer:

 Olaf Poulsen (skuespiller) (1849-1923) – dansk skuespiller
 Olaf Poulsen (direktør) (født 1933) – dansk erhvervsleder
 Olaf Klitgaard Poulsen (1914-2007) - dansk roer
 Olaf Poulsen (idrætsleder) (1920-2008) – norsk idrætsleder
Peder Skyum-Nielsen

Peder Skyum-Aagaard (indtil 8. august 2009 Skyum-Nielsen) (10. marts 1948 – 18. oktober 2010) var en dansk professor og lingvist.

Han var søn af professor i socialpsykologi Svend Skyum-Nielsen, nevø af historikeren Niels Skyum-Nielsen og bror til forfatteren Erik Skyum-Nielsen. Far til Anne Brinch og journalist Rune Skyum-Nielsen. Gift 8. august 2009 med Dorit Aagaard.

Karriere 
Skyum-Aagaard modtog som 24-årig Odense Universitets guldmedalje i nordiske sprog. Han tog hovedsfagseksamen i dansk i 1974 og bifagseksamen i retorik i 1981 ved Københavns Universitet. Han blev ph.d. med afhandlingen Sproglig normgivning i 1979 og i 1992 dr.phil. med afhandlingen Fyndord.

Han var siden lektor i dansk og retorik ved Danmarks Lærerhøjskole og et enkelt år professor i erhvervssprog ved Handelshøjskole Syd. Fra 1997 til sin død virkede han som professor i sprog- og kommunikationsbeskrivelse ved Syddansk Universitet og var leder af forskningsprojektet Mediesproget Nu.

En overgang var han desuden sprogkonsulent for DR.

Udvalgt bibliografi

Noter 

Ansatte ved Syddansk Universitet
Sprogvidenskabsfolk fra Danmark
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog (afdøde)
Edgware Road

Edgware Road er en vej i London, som udgør første del af hovedvejen A5. Den går nordvestover fra Marble Arch, gennem Maida Vale, Kilburn og Cricklewood. Lige før West Hendon møder den North Circular Road ved Brent Cross. Den fortsætter så nordover gennem The Hyde, Colindale, Burnt Oak og når tilslut Edgware. 

Den sydlige halvdel af vejen udgør London Inner Ring Road, og er en del af grænsen til zonen for Londons trafikafgift. Langs nogle dele af strækningen går den under andre navne, som Kilburn High Road, Cricklewood Broadway og West Hendon Broadway. 

I 1711 blev vejen oprustet mellem Edgware og Kilburn, blandt andet med flere værtshuse som fungerede som stoppe- og hvilesteder for trafikken. Flere af disse er bevaret langs vejen.

Den sydligste del af vejen, mellem Marble Arch og Marylebone Road, har mange arabiske butikker og spisesteder, noget som reflekterer befolkningssammensætningen i området. 

Edgware Road er næsten helt lige hele strækningen, noget som skyldes at den har sin oprindelse i den romerske vej Watling Street.

Det ligger tre undergrundsstationer langs vejen:
Marble Arch Station
Edgware Road Station (Circle, District og Hammersmith & City lines)
Edgware Road Station (Bakerloo line)

Eksterne henvisninger 

Veje i London

nl:Edgware Road (metrostation)
Gjesing (Esbjerg)

Gjesing er en bydel i Esbjerg, beliggende nord for Esbjerg Centrum.

Stednavnet "Gjesing" kan føres tilbage til 1606, hvor det hed Giessing, og kommer enten af mandsnavnet Gese, eller af dyrenavnet ged. Ved udskiftningen i 1788 fandtes der 16 gårde og 10 huse i bebyggelsen. De 3 var fæstede, og 4 ejedes af Ribe Hospital, medens resten var selvejergårde. Gårdene var samlet i tre bebyggelser, hvoraf de to, en øster- og en vesterby lå på hver sin side af et sidenhen afvandet engdrag. Ved udskiftningen var der kun plads til 15 af landsbyens gårde i Gjesing, hvorfor den sidste måtte flytte til de dengang uopdyrkede hedearealer ved Tarp.
 
I løbet af 1960'erne begyndte Bryndum sognekommune, derefter Gjesing Sogn og sidenhen Esbjerg Kommune at opkøbe landejendomme i Spangsbjerg-Gjesing området for at udstykke dem, og på den måde styre byudviklingen. I dag er hele området bebygget med parcelhusbebyggelse og boligblokke og de fleste, hvis ikke alle gårdene i den oprindelige landsby er i denne forbindelse efterhånden blevet nedrevet. Den store befolkningstilvækst betød også, at der på få år kom hele tre skoler i området, Gjesing Skole, Vestervangskolen og Blåbjerggårdskolen, hvoraf de to sidstnævnte i dag er lagt sammen i Vitaskolen på Vestervangsskolens lokaler. Den gamle Blåbjerggårdskolen bruges i dag som 10. klassecenter Studie 10, ungdomsskole og integreret vuggestue og børnehave Grøndlandsparken.

I Gjesing ligger også Gjesing Centeret, der i løbet af 2008 blev udvidet og ombygget til Esbjerg Storcenter. I området omkring Krebsestien og Grønlandsparken ved Gjesing Ringvej opføres Sirius Seniorby, som er en kommende bydel i bydelen, der skal stå færdig i foråret 2022.

Referencer

Litteratur 
 Petersen, Søren 1967: Træk af Bryndum sogns historie. Esbjerg.
 Willadsen, Holger 1947: Bryndum – Vester Nebel. Esbjerg.

Bydele i Esbjerg
Joan Crawford

Joan Crawford egentlig Lucille Fay LeSueur (født 23. marts 1905 i San Antonio, død 10. maj 1977 i New York City, New York), var en amerikansk skuespillerinde. 

Crawford startede som en danser i Broadway, men senere skrev hun under på en kontrakt med MGM i 1925 og spillede små roller i forskellige film. Sidst på 20'erne, som hendes popularitet steg, blev hun kendt som en ung Flapper. Hun flyttede til Warner Bros i 1943, og vandt sin første Oscar.

Ægteskaber og adoption 
Joan har været gift 5 gange: musikeren James Welton (1923-1924), skuespiller Douglas Fairbanks (1929 i New York-1933), Franchot Tone (1935 i New Jersey-1939), Phillip Terry (1942 i California-1946) og med Pepsi-Cola præsident Alfred N. Steele (1955 i Las Vegas, til hans død 1959).

Joan adopterede fem børn, men opdrog kun fire. 
 en pige, Christina (født 11. juni 1939), som Joan adopterede i 1940.
 en dreng, som hun navngav Christopher (født April 1941). I 1942, opdagede hans biologiske mor hvor han var, og fik ham så tilbage.
 en dreng, ved navn Christopher Terry (født 1943). Joan adopterede ham med Philip Terry, men ændrede hans navn til Christopher Crawford da de blev skilt. Ifølge Christina, ændrede Joan hans fødselsdato, fordi hun var bange for at han ville blive taget væk. Han døde af kræft 22. september 2006 i Greenport, New York.
 tvillingepiger Cynthia "Cindy" Crawford og Cathy Crawford (født 13. januar 1947). Der blev sagt at Joan var bange for at de ville blive taget væk, så derfor hævdede hun, at de ikke var tvillinger. Moren døde 7 dage efter deres fødsel. Cynthia døde 14. oktober 2007 i Fort Worth, under en leveroperation.

Filmografi

Stumfilm

Film

Noter

Eksterne henvisninger 

 

Filmskuespillere fra USA
Hollywood Walk of Fame
Oscar for bedste kvindelige hovedrolle
Amerikanere i 1900-tallet
Personer fra San Antonio
Skuespillere fra Texas
Gjesing Plantage

Gjesing Plantage er et skovareal i Gjesing Sogn.

Arealet bestod oprindeligt af ren hede, men blev opkøbt af en række mænd, der gik sammen i aktieselskabet "Esbjerg-Gjesing Plantage" og beplantede arealet. Senere solgte de arealet vest for Gammel Vardevej til Esbjerg Kommune, der omplantede dele af den til løvskov, og området fungerede i mange år som udflugtsmål for esbjergenserne, og udgør stadigvæk en grøn oase i forstadsbebyggelsen. Plantagen øst for Gammel Vardevej solgtes i 1908 til det af St. Josephs søstrene oprettede sanatorium, sammen med at stykke af Spangsbjerg Mølles plantage. Sanatoriet, der sidenhen skiftede navn til Spangsbjerg Hospital nedlagdes i 1962, og blev solgt til Esbjerg Kommune, der således nu ejer hele Gjesing Plantage.

Litteratur 
 Petersen, Søren 1967: Træk af Bryndum sogns historie. Esbjerg.
 Willadsen, Holger 1947:Bryndum – Vester Nebel. Esbjerg.

Privatskove i Danmark
Esbjerg Kommunes geografi
Kielstrup Sø

Kielstrup Sø er en inddæmmet lagune på ca. 40 hektar, beliggende på nordsiden af Mariager Fjord, (over for Mariager) afgrænset til fjorden med en sluse. Søen er brakvandet, og stærkt påvirket af næringsstoffer men gennemstrømmes af en klarvandet bæk, Karls Møllebæk. Søen er omgivet af stejle hedebakker (op til 63 m over fjorden), moser, overdrev, strandenge, krat og skov. 

Et område på 509 ha omkring Kielstrup Sø, er udpeget som EU-habitatområde nr. 22, hvoraf de 171 ha er registreret som beskyttede naturtyper eller §3-naturtyper. Hovedparten, 410 ha, er fredet som en landskabs- og udsigtsfredning. 

Søen ligger i Oue Sogn i det tidligere Hindsted Herred Ålborg Amt, Arden Kommune, nu Mariagerfjord Kommune, Region Nordjylland.

Eksterne kilder/henvisninger 
 Miljøministeriets naturplan 

Søer i Mariagerfjord Kommune
Fredede arealer i Danmark
EU-habitatområder i Danmark
Chibi

(kan også skrives som ) er et japansk ord der betyder "lav person" eller "lille barn". Ordet er blevet populært blandt fans af manga og anime. Ordet kan oversættes som "lille", men bruges ikke på samme måde som chiisana (som er det normale ord for "lille" på japansk).

Et typisk eksempel på ordets tidligere brug på originalt japansk, som fangede opmærksomheden hos den vestlige fans, er Chibiusa; et kaldenavn for Sailor Moons diminutive datter, sammensat fra Chibi Usagi ("Lille Usagi").

Hos den engelsksprogede anime fanbase (otaku), bruges ordet chibi ofte i samme stil som udtrykket super deformed, eller som beskrivelse af børneudgaver af figurer.

Referencer 

Anime- og mangabegreber
Junglehøns

Junglehøns er en gruppe vilde hønsefugle fra Indien, Sri Lanka og sydøstasien.

Junglehønsene er stamformerne til tamhøns.

Arter 
 Røde junglehøns, Gallus gallus
 Grå junglehøns, Gallus sonneratii
 Gule junglehøns, Gallus lafayetii
 Grønne junglehøns, Gallus varius

Fossiler af slægten Gallus findes over hele Eurasien. De synes at være opstået i  sydøst Europa. Adskillige fossile arter findes beskrevet, men ikke alle er sikre:
 Gallus aesculapii (sen miocæn/tidlig pliocæn, Grækenland) – tilhører muligvis slægten Pavo, (påfugle)
 Gallus moldovicus (sen pliocæn, Moldavien) – kan være den samme som Pavo bravardi
 Gallus beremendensis (sen pliocæn/tidlig pleistocæn, østlige Europa)
 Gallus karabachensis (tidlig pleistocæn, Nagorno-Karabakh)
 Gallus tamanensis (tidlig pleistocæn?, Tamanhalvøen i Krasnodar, Rusland)
 Gallus kudarensis (tidlig/mellem pleistocæn, Kudaro i Sydossetien)
 Gallus europaeus (mellem pleistocæn, Italien)
 Gallus sp. (mellem/sen pleistocæn, Moldavien)
 Gallus imereticus (sen pleistocæn, Gvardjilas-Klde i Georgien)
 Gallus meschtscheriensis (sen pleistocæn, Soungir i Rusland)
 Gallus georgicus (sen pleistocæn – tidlig holocæn, Georgien)
 Gallus sp. (sen pleistocæn, Ukraine)
 Gallus sp. (tidlig holocæn, Dnepr regionen)
Durumrulle

En durumrulle (også kaldt rullekebab) er en slags fastfood. Det er en slags madpandekager, der kan være kebab, salat og dressing i, men også kylling. Man kan selv vælge imellem tingene.

Etymologi
Navnet er sammensat at det tyrkiske ord dürüm, der betyder rulle og det danske ord rulle.

Kilder

Fastfood
Tyrkiske ord og vendinger
A5 (vej)

A5 er en af hovedvejene i Storbritannien. Den går fra London til Holyhead i Wales. Langs store dele af ruten følger den den romerske vej Watling Street.

Vejen blev anlagt af ingeniøren Thomas Telford, og langs store strækninger i Wales ligger den i stor grad som den oprindelig blev konstrueret. Flere af toldboderne langs vejen er bevaret på denne strækning. Formålet med vejen var at gøre det muligt for hestekøretøjer at fragte post mellem London og Holyhead, og derfra videre til Irland. På grund af dette er den anlagt så at den ikke noget sted har stigninger på mere end 5 %.

Rute 

Vejen starter ved Marble Arch i London, og går nordvestover på Edgware Road. Den mister navnet A5 i nærheden af Edgware, og fortsætter som A5183 til kryds 9 syd for Luton på M1, hvor den igen får navnet A5. På denne strækning passerer den Elstree, Borehamwood, Radlett, St. Albans og Redbourn.

Vejen går så gennem Dunstable, Milton Keynes og Towcester, fordi Rugby og Hinckley og så gennem Tamworth.

Efter Brownhills krydser den motorvejen M6 og fortsætter så via Cannock til Telford, en by som forøvrigt har navn efter Thomas Telford. Derfra har den en kort strækning motorvejstandard og hedder M54.

Den passerer så Shrewsbury, Nesscliffe og Oswestry, og går ind i Wales lige vest for Chirk. I Wales går den gennem Corwen, Llangollen og Betws-y-Coed, så op gennem Capel Curig hvor den når sin maksimale højde på 312 moh.

Vejen går så ned igen mellem bjergene i Snowdonia, forbi Bethesda og Bangor. Den krydser Menaistredet på Menai Suspension Bridge nær Bangor, og går så ind på Anglesey parallelt med A55 ind til Holyhead. Den slutter der ved Admiralty Arch, et monument tegnet af Thomas Harrison til minde om kong George 4.s besøg under en rejse til Irland.

Dele af A5 er blevet sidevej, eftersom motorvejene M1, M54 og M6 er blevet anlagt som en mere direkte rute. I Wales er det også almindeligt at vælge A55 for at slippe for at køre bjergruten gennem Snowdonia, og i stedet tage den nemmere vej gennem Cheshire Gap og så langs kysten.

Veje i Storbritannien
Tunika

En tunika er oprindeligt en romersk dragt, bestående af to stofstykker, syet i siderne og på skuldrene, med eller uden ærmer.

Kjoler
Politiskolen

Politiskolen, undertiden også kaldet Politiets Uddannelsesafdeling, er Rigspolitiets centrale uddannelsesinstitution, der forestår den 2 år lange uddannelse til Politibetjent, den halvårlige uddannelse til Politikadet samt efter- og videreuddannelse af det eksisterende politipersonale. Politiskolen har to uddannelsescentre beliggende i henholdsvis Brøndbyøster og Vejle.

Politiskolen tilbyder 2 uddannelser: Politibetjent og Politikadet.

Politibetjentuddannelsen består af 3 semestre:
 semester, 11 måneder teori og træning på Politiskolen
 semester, 11 måneder praktik i en politikreds
 semester, 6 måneder teori og træning på Politiskolen

Politikadetuddannelsen består af 1 semester:
 semester, 6 måneder teori og træning på Politiskolen. Politikadetten kan efterfølgende videreuddanne sig til politibetjent.

Skolen, der blev etableret som Statens Politiskole i juli 1914, er organiseret som en afdeling under Rigspolitiet og ledes af en rektor (tidligere en politimester ). Før skolens etablering i 1909, krævede det ikke en bestemt formel uddannelse at blive ansat i politiet. Først i 1944 fik den statslige skole permanente lokaler – dengang på Artillerivej på Islands Brygge. Siden 1996 har skolen haft til huse i Brøndbyøster og i 2020 åbnede Politiskolens Uddannelsescenter Vest i Vejle.

For at blive optaget på skolen skal man gennemgå fire prøver, en helbredsundersøgelse hos egen læge og eventuelt en lægefaglig vurdering hos Rigspolitiets personalelæge. Man kan forberede sig til prøven på hjemmesiden test-dig.dk, ligesom mange folkehøjskoler i Danmark udbyder forberedelseskurser, heriblandt Aalborg Sportshøjskole, Nordjyllands Idrætshøjskole, Idrætshøjskolen i Sønderborg, Isterød Højskole, Højskolen Østersøen, Viborg Gymnastik- og idrætshøjskole samt Gymnastikhøjskolen i Ollerup.

Kilder og eksterne henvisninger 
 Om Politiskolen på Politi.dk
 Uddannelsens hjemmeside 
 Politiskolen – historien om politiets vigtigste resurse 

Etableret i 1914
Uddannelsesinstitutioner i Danmark
Skolen
Brøndbyøster
Bygninger, konstruktioner og anlæg i Brøndby Kommune